  Майя Бывальцева 23-тӥ коньывуонэ улонысь кошкиз Россиысь но Удмуртиысь калык артистка Вероника Садаева (Корепанова). Кызьы ивортӥзы Удмуртиысь йӧскалык театрын, берло толэзьзэ Вероника Алексеевна эмъяськонниын ортчиз, сюлмыз реанимациын дугдӥз. Со бадӟым ыштон милям театрмылы, озьы ик быдэс театр искусстволы. Вероника Алексеевна зэмос калык артистка вал, сое туж тросэз яратӥзы. Солэн бордаз кыскись кужымез, яркыт талантэз, ӧнерзэ ӟеч валанэз театрын вунонтэм образъёс кылдытыны луонлык сётӥзы Удмуртиысь йӧскалык театрАртисткалы 82 арес вал. Вероника Садаева вордскиз Шаркан ёросысь Табаньгуртын. Ленинградысь А. Н. Осктровский нимо театр институтэз йылпумъяз. Вунонтэм кылёзы солэн Катерина Изамайловаез («Леди Макбет Мценского уезда») но Медеяез («Медея»), Кабанихаез («Гроза»), Арина Власьевнаез («Отцы и дети»), Марьяез («Мултан уж»), Насьтокез («Насьток но Исток»), Одотез («Бызьыны вуэм песяйёс»). Озьы ик Маринаез («Мынам яратонэ татын»), Песянаез («Улӥськом-вылӥськом,шу...»), Лукерьяез («Атас Гири»), Такъянэз («Асьмелэн со одӥг»), Аннаез («Намер»), Капиез («Ӝегась зор»). Вероника Садаевалэн нимыз Удмурт АССР-ысь уж данлыкъя но батырлыкъя данъян книгаяз пыртэмын. Ивортодэтъя «Удмуртия» агентство Вероника Алексеевналэн матысь адямиосызлы куректэмзэ вера.  Тегъёс: Мерлык Ижкар Удмуртия кулон  